คำสั่งกระทรวงแรงงานคำสั่งกระทรวงแรงงานที่ ๖๖/๒๕๕๕เรื่องแต่งตั้งนายทะเบียนและพนักงานเจ้าหน้าที่เพื่อปฏิบัติการตามพระราชบัญญัติจัดหางานและคุ้มครองคนหางานพ.ศ. ๒๕๒๘[๑] อาศัยอำนาจตามความในมาตรา ๕แห่งพระราชบัญญัติจัดหางานและคุ้มครองคนหางาน พ.ศ. ๒๕๒๘ ซึ่งแก้ไขเพิ่มเติมโดยพระราชบัญญัติจัดหางานและคุ้มครองคนหางาน(ฉบับที่ ๒) พ.ศ. ๒๕๓๗ รัฐมนตรีว่าการกระทรวงแรงงานจึงมีคำสั่ง ดังต่อไปนี้๑. ให้ยกเลิก(๑) คำสั่งกระทรวงแรงงานและสวัสดิการสังคม ที่ ๒๓๕/๒๕๓๗ ลงวันที่ ๒๙ พฤศจิกายนพ.ศ. ๒๕๓๗ เรื่อง แต่งตั้งนายทะเบียนและพนักงานเจ้าหน้าที่เพื่อปฏิบัติตามพระราชบัญญัติจัดหางานและคุ้มครองคนหางานพ.ศ. ๒๕๒๘(๒) คำสั่งกระทรวงแรงงานและสวัสดิการสังคม ที่ ๑๓๖/๒๕๓๙ ลงวันที่ ๑๖ กรกฎาคมพ.ศ. ๒๕๓๙ เรื่องแต่งตั้งพนักงานเจ้าหน้าที่ตามพระราชบัญญัติจัดหางานและคุ้มครองคนหางาน พ.ศ. ๒๕๒๘๒. แต่งตั้งผู้ดำรงตำแหน่งดังต่อไปนี้เป็นนายทะเบียนตามพระราชบัญญัติจัดหางานและคุ้มครองคนหางาน พ.ศ. ๒๕๒๘(๑) อธิบดีกรมการจัดหางานเป็นนายทะเบียนจัดหางานกลาง(๒) ผู้ว่าราชการจังหวัดเป็นนายทะเบียนจัดหางานจังหวัด๓. แต่งตั้งผู้ดำรงตำแหน่งดังต่อไปนี้เป็นพนักงานเจ้าหน้าที่เพื่อปฏิบัติการตามพระราชบัญญัติจัดหางานและคุ้มครองคนหางานพ.ศ. ๒๕๒๘(๑) ปลัดกระทรวงแรงงาน รองปลัดกระทรวงแรงงานผู้ตรวจราชการกระทรวงแรงงาน ที่ปรึกษาวิชาการแรงงาน ที่ปรึกษากฎหมายหรือข้าราชการพลเรือนสามัญตำแหน่งนิติกรระดับปฏิบัติการขึ้นไปที่ดำรงตำแหน่งมาแล้วไม่น้อยกว่าสองปีซึ่งปฏิบัติงานอยู่ในราชการบริหารส่วนกลางของสำนักงานปลัดกระทรวงแรงงานเป็นพนักงานเจ้าหน้าที่ทุกท้องที่ทั่วราชอาณาจักร(๒) อธิบดีกรมการจัดหางาน รองอธิบดีกรมการจัดหางานผู้ตรวจราชการกรมการจัดหางาน เลขานุการกรม ผู้อำนวยการสำนัก ผู้อำนวยการกองหรือเทียบเท่าหรือข้าราชการพลเรือนสามัญตำแหน่งประเภทวิชาการระดับปฏิบัติการขึ้นไปที่ดำรงตำแหน่งมาแล้วไม่น้อยกว่าสองปีซึ่งปฏิบัติงานอยู่ในราชการบริหารส่วนกลางของกรมการจัดหางานแต่ไม่รวมถึงราชการบริหารส่วนกลางซึ่งมีที่ตั้งอยู่ในส่วนภูมิภาคเป็นพนักงานเจ้าหน้าที่ทุกท้องที่ทั่วราชอาณาจักร(๓)ข้าราชการพลเรือนสามัญตำแหน่งประเภทวิชาการระดับปฏิบัติการหรือตำแหน่งประเภททั่วไประดับปฏิบัติงานขึ้นไปที่ดำรงตำแหน่งมาแล้วไม่น้อยกว่าสี่ปีหรือพนักงานราชการตำแหน่งนักวิชาการแรงงานซึ่งปฏิบัติงานอยู่ในราชการบริหารส่วนกลางของกรมการจัดหางานแต่ไม่รวมถึงราชการบริหารส่วนกลางซึ่งมีที่ตั้งอยู่ในส่วนภูมิภาคเป็นพนักงานเจ้าหน้าที่ในท้องที่กรุงเทพมหานคร(๔)ข้าราชการพลเรือนสามัญตำแหน่งประเภทวิชาการระดับปฏิบัติการขึ้นไปหรือตำแหน่งประเภททั่วไประดับปฏิบัติงานขึ้นไปที่ดำรงตำแหน่งมาแล้วไม่น้อยกว่าสี่ปีหรือพนักงานราชการตำแหน่งนักวิชาการแรงงานซึ่งปฏิบัติงานอยู่ในราชการบริหารส่วนกลางของกรมการจัดหางานซึ่งมีที่ตั้งอยู่ในส่วนภูมิภาคเป็นพนักงานเจ้าหน้าที่ในท้องที่จังหวัดซึ่งราชการบริหารส่วนกลางนั้นตั้งอยู่(๕) ผู้ว่าราชการจังหวัด รองผู้ว่าราชการจังหวัด ปลัดจังหวัดนายอำเภอ ปลัดอำเภอ ผู้เป็นหัวหน้าประจำกิ่งอำเภอ หรือปลัดอำเภอเป็นพนักงานเจ้าหน้าที่ในท้องที่จังหวัด อำเภอ หรือกิ่งอำเภอที่รับผิดชอบ(๖) แรงงานจังหวัดหรือข้าราชการพลเรือนสามัญตำแหน่งประเภทวิชาการระดับปฏิบัติการขึ้นไปซึ่งปฏิบัติงาน ณ สำนักงานแรงงานจังหวัดเป็นพนักงานเจ้าหน้าที่ในท้องที่จังหวัดที่รับผิดชอบ(๗) จัดหางานจังหวัดข้าราชการพลเรือนสามัญตำแหน่งประเภทวิชาการระดับปฏิบัติการขึ้นไปหรือตำแหน่งประเภททั่วไประดับปฏิบัติงานขึ้นไปที่ดำรงตำแหน่งมาแล้วไม่น้อยกว่าสี่ปีหรือพนักงานราชการตำแหน่งนักวิชาการแรงงาน ซึ่งปฏิบัติงาน ณสำนักงานจัดหางานจังหวัด เป็นพนักงานเจ้าหน้าที่ในท้องที่จังหวัดที่รับผิดชอบ(๘) ข้าราชการทหารชั้นสัญญาบัตรสังกัดกองทัพเรือเป็นพนักงานเจ้าหน้าที่ในเขตพื้นที่ที่รับผิดชอบ(๙) ข้าราชการตำรวจชั้นสัญญาบัตรสังกัดสำนักงานตำรวจแห่งชาติเป็นพนักงานเจ้าหน้าที่ในเขตพื้นที่ที่รับผิดชอบทั้งนี้ ตั้งแต่บัดนี้เป็นต้นไปสั่ง ณวันที่ ๒๙ มีนาคม พ.ศ. ๒๕๕๕เผดิมชัยสะสมทรัพย์รัฐมนตรีว่าการกระทรวงแรงงานปริยานุช/ผู้จัดทำ๓๐ เมษายน ๒๕๕๕ปณตภร/ผู้ตรวจ๑๑ พฤษภาคม๒๕๕๕[๑] ราชกิจจานุเบกษาเล่ม ๑๒๙/ตอนพิเศษ ๗๐ ง/หน้า ๔๙/๒๖ เมษายน ๒๕๕๕